ADVANC โบรกแนะซื้อเป้า 252 บ. ประเมินกำไรปี 64 แตะ 2.67 หมื่นลบ.
ADVANC โบรกแนะซื้อเป้า 252 บ. ประเมินกำไรปี 64 แตะ 2.67 หมื่นลบ. ลุ้นปีนี้โตทะลุ 2.78 หมื่นลบ. หลังได้พันธมิตร GULF เพิ่มโอกาสทางธุรกิจ
ADVANC โบรกแนะซื้อเป้า 252 บ. ประเมินกำไรปี 64 แตะ 2.67 หมื่นลบ. ลุ้นปีนี้โตทะลุ 2.78 หมื่นลบ. หลังได้พันธมิตร GULF เพิ่มโอกาสทางธุรกิจ
27 ม.ค. 2565

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์วันนี้ (25 ม.ค.2565) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ประเมินกำไรไตรมาส 4/2564 ที่ 6.61 พันลบ. (ลดลง 4%เทียบช่วงเดียวกันของปีก่อน, ลดลง 2%เทียบไตรมาสก่อนหน้า) ตามการแข่งขันและค่าใช้จ่ายการตลาดที่สูงขึ้น แต่เริ่มเห็นสัญญาณที่ดีจาก รายได้บริการที่คาดจะโตดีขึ้น 3%เทียบช่วงเดียวกันของปีก่อน, โต 1%เทียบไตรมาสก่อนหน้าตามการฟื้นตัวรายได้มือถือ โดยรวมมองกำไรปี 2564 ที่ 2.67 หมื่นลบ. (ลดลง 3% เทียบช่วงเดียวกันของปีก่อน)
โดยคาดกำไรจะกลับมาเติบโตได้ 5% เทียบช่วงเดียวกันของปีก่อนที่ 2.78 หมื่นลบ. ในปี 2565 โดย ADVANC ยังอยู่ในจุดที่ความสามารถแข่งขันสูงแลฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง ในภาวะที่ผ่านจุดลงทุนพีคแล้ว และมี New S Curve จาก 5G,Fibre,Enterprise and digital service
ทั้งนี้ภาพอุตสาหกรรมดูดีขึ้น จากแนวโน้มแข่งขันลดลงและการเปลี่ยนแปลงเชิงบวก ทั้งการได้พันธมิตรอย่าง GULF จะช่วยเพิ่มโอกาสทางธุรกิจต่อยอดมากขึ้น และการจับมือกับ SCB รุกธุรกิจ Digital lending เป็นการเติมเต็มกันและกัน ระหว่างเบอร์ 1 ในอุตสาหกรรมทั้งคู่ และมีโอกาสเกิด upside สูงหากมีการตัดสินใจทำ Asset monetization จากโครงข่ายเสาสัญญาณที่เป็นเจ้าของอยู่ไม่ต่ำกว่า 2.2 หมื่นต้น
ด้าน Valuation: ซื้อขายบน PBV21F ต่ำกว่าค่าเฉลี่ยในอดีตย้อนหลัง 10 ปี ที่ -1.5 SD โดยมี PER22F ที่ 24 เท่า และคาดปันผลสูง 3% ต่อปี แนะนำซื้อเป้าหมาย 252 บาท